text: CS SANTAMARIAOLO | Centre de serveis per a la gent gran
  by cs santamariaolo	Deixa un comentari
  Aquest dilluns vam tornar a obrir les portes del Centre de Serveis de Santa Maria d'Oló. Amb moltes ganes malgrat haver de fer-ho en unes altres circumstàncies i prenent unes mesures que ens condicionen molt el ritme i la manera de fer tan nostra. El caliu, la proximitat, el compartir, el participar de totes les activitats de la vida diària, l'entrar i sortir de la cuina, el fer i desfer com si fossim a casa, ara per ara, no serà possible. Malgrat tot, ens hem adaptat, hem redistribuït el centre i repensat i adaptat les activitats. Podem almenys tornar-nos a trobar i mantenir-nos actius (cos i ment). Totes i tots en teníem moltes ganes i hem vist quan d'important és venir al Centre. La vida és bonica quan l'omplim d'ocupació, experiències i moments compartits i aixó és el que fem al Centre. Ara només esperem poder tornar a la nostra normalitat. No ens volem quedar amb aquesta però mentre no sigui possible, gaudirem de poder-nos trobar.
  by cs santamariaolo	1 comentari
  Si ens haguessin dit com seria el dia del desè aniversari de l'obertura del centre, estem segures que mai, cap de nosaltres, s'hauria imagina't una situació com l'actual. Una situació pròpia de pel·lícula americana futurista.
  Avui havíem de celebrar els 10 anys del centre. Teníem ganes de fer una bona festa i mostrar-vos una sorpresa que estàvem preparant amb les persones usuàries per a totes i tots vosaltres. La situació que estem vivint no ho ha permès, la pandèmia del COVID-19 ens ha desgavellat tot el nostre dia a dia i perquè no dir-ho, les nostres vides.
  Tenim ganes de tornar-vos a veure, de poder obrir el centre i de que tornem a compartir tots aquells moments que són tan importants per totes i que ens permeten donar sentit i qualitat a la VIDA.
  No sabem quan això serà possible però esperem que pugui ser aviat. Esperem que totes i tots estigueu bé i amb il·lusió per trobar-nos, perquè, ara més que mai, quan hi tornem, tenim molt a celebrar!
  Mentrestant, us deixem un petit, petit vídeo.
  UNA ABRAÇADA BEN GRAN PER A TOTES I TOTS!
  Ahir ens arribava una imatge de la Lourdes que ens va posar molt i molt contentes i que teníem ganes de compartir (amb autorització de la família) . Estava immersa en les fitxes que els vam fer arribar de manera segura a cadascuna de les persones usuàries. Malgrat tota la situació, estem contentes que el material els sigui útil no només per mantenir-se actius cognitivament sinó també per ajudar a passar les estones.
  També els hem fet arribar un vídeo nostre d'exercicis de gimnàstica perquè puguin fer asseguts a casa, per moure's una mica.
  Manteniu-vos actius i seguim amb el confinament i les mesures que ens indiquen. Només així aconseguirem anar restant dies!. UN DIA MÉS, UN DIA MENYS!!!
  Una abraçada des de la distància per a totes i tots!!
  DESPRÉS DE TOT, ENS RETROBAREM!
  El divendres dia 13 de març, quan ens anàvem acomiadant de les persones usuàries no ens vam poder dir "Fins dilluns". Aquest divendres va ser diferent, vam tancar, per uns dies, i fins que les autoritats competents ens ho indiquin, les portes del Centre de Serveis de Santa Maria d'Oló. La crisi del COVID-19 ha obligat a prendre aquestes mesures. Ens vam acomiadar amb una sensació estranya perquè no sabíem, ni podíem respondre a la pregunta: "I quan podrem tornar?" . La incertesa, la manca de control sobre les situacions és el que les fa especialment dures i fa que ens trasbalsin molt. I més encara si hi afegim el perill sobre la salut.
  Ara només podem parlar telefònicament amb cadascuna de les persones usuàries i les seves famílies. També ho fem via mail o l'aplicació telemàtica GERAPP i així ho fem. Via aquests canals, els fem arribar consells, notícies, recomanacions i material perquè els persones grans es mantinguin actives i no s'avorreixin tant. Ara bé, les tecnologies no ens permeten compartir riures, abraçades, anècdotes ni moments. Quan ens sentim per telèfon, ens enyorem i patim perquè volem que totes i cadascuna de les persones que formen part del Centre de Serveis estiguin bé. Potser la situació ens farà valorar molt més la sort que tenim d'estar junts/es perquè poder compartir moments és font de vida!
  I sabem, n'estem convençudes, que aviat ens podrem retrobar perquè TOT ANIRÀ BÉ. Sigueu molt respectuosos amb les mesures d'higiene que ens aconsellen les autoritats sanitàries, mantingueu les rutines: lleveu-vos, vestiu-vos i intenteu fer cosetes per casa i sobretot, sobretot respecteu el confinament perquè ara per ara és la mesura més eficaç que tenim per evitar la propagació. Si ho fem bé totes i tots bé, aviat tot haurà passat. I vindran temps molt bonics!! N'estem segures!
  Maria, Pere's, Lourdes, Mercè, Carme, Salvador, Dolors, Francisco, Jesús, Lola's, Jaume, Neus, Rosalia, Antonio, Josep, Soledad, Ció i totes les famílies, cuideu-vos molt perquè ens hem de retrobar ben aviat i celebrar que ens tenim!!!
  PETITES I PETITS GRANS ARTISTES!!!
  Divendres passat , en la trobada setmanal amb la LLar d'Infants el Cuc vam deixar anar la nostra vessant més artística. Amb molta pintura, totes i tots vam poder fer creacions per parelles i també un mural conjunt perquè les nenes i els nens se'l poguessin emportar de record al CUC. Els més petits s'ho van passar d'allò més bé. Com feien anar els pinzells i la pintura!!! Vam gaudir-ho molt!
  Aquesta sessió no havia de ser pas la última encara però, arran de les prevencions pel virus COVID-19, de moment així serà. Per tant, fins a noves indicacions, ens haurem d'esperar per seguir amb "els nostres divendres".
  Us deixem una mostra gràfica d'aquesta darrera sessió tan artística.
  DIJOUS LLARDER AMB LA MILLOR COMPANYIA
  Dijous passat, vam fer un esmorzar de dijous llarder (pa amb tomàquet i botifarra d'ou) ben acompanyats. Les nenes i nens de la LLar d'Infants el Cuc van venir a esmorzar amb nosaltres. Enlloc de venir el divendres com estem fent habitualment, vam avançar la trobada per poder celebrar-ho plegats. Junts vam preparar l'esmorzar i ens el vam menjar. Per acabar la trobada vam pintar unes màscares carnavalesques. Com sempre, va anar molt bé! Els vincles que s'estan forjant són molt i molt bonics.
  PETITS XEFS!!!
  Torna a ser divendres i els petitons de la LLar d'Infants, han tornat a venir. Avui hem fet cuina. Quadradets de pasta de full amb xocolata o pernil dolç i formatge. Ens han quedat molt bé. Un cop acbats, els hem fornat i cada nen i nena se n'ha emportat cap a casa. Nosaltres també n'hem menjat! Boníssims!
  Mentre es fornaven, hem jugat a jocs estimulatius. Ho han fet de 10!
  És increïble veure com setmana rera setmana la relació entre la gent gran i les nenes i els nens s'emforteix. Els petitons cada cop s'hi troben més a gust i estan més i més contents. I a nosaltres, ens omplen de vida!!!
  Avui, com cada divendres, hem tornat a tenir els nens i nenes de la LLar d'Infants per compartir una activitat. Avui ha anat de sons. Hem escoltat sons d'animals principalment i les nenes i nens havien de trobar la imatge que corresponia amb el so que escoltaven. Els avis i àvies del centre els ajudàven. Com d'atentes i atents estàven!!! Ha anat molt bé. Al acabar ens han fet unes danses. Han cantat i ballat de valent i nosaltres hem gaudit molt veient-los.
  Divendres que bé, ens posarem "mans a la massa". Ja us ho explicarem.
  INICIEM LA RODA DE LA REMINISCÈNCIA!
  Ahir vam inciar una activitat que feia temps que preparàvem. És una activitat que farem mensualment amb l'objectiu de despertar vivències i records i compartir esdeveniments, anècdotes i moments. La roda de la reminiscència, l'hem anomenat. L'objectiu és fer diferents sessions, anant-les alternant, anant rodant i treballar els records amb diferents materials (objectes, audivisuals, fotos, coneixements, músiques, etc.).
  La sessió d'ahir va anar d'objectes antics i va anar molt i molt bé. Tothom ho va gaudir molt i fins i tot, algú amb problemes de memòria importants, va connectar moltíssim i va intentar explicar coses referents als objectes que veien i tocaven.
  Una planxa, un molinet de cafè, un joc d'aro d'abans, monedes i fins i tot un tocadisc amb discs de l'època que vam fer sonar al ritme del José Guardiola.
  Amb ganes de la propera sessió.
  ELS MÉS XICS JA TORNEN A ESTAR AMB NOSALTRES!!
  Avui hem tingut la segona visita dels nens i nenes de la Llar d'Infants el CUC. Avui els hem ajudat a fer la caixa de les emocions. L'hem ben decorat amb paperets de colors. El treball cooperatiu ha funcionat perfectament. Totes i tots hem tornat a gaudir moltíssim. És fantàstic veure com interaccionen i com de bé s'ho passen.